रिलायंस की सालाना बैठक से निवेशकों को उम्मीदें  
रिलायंस इंडस्ट्रीज के शेयरधारकों की सालाना बैठक शुक्रवार को होनी है जिसमें कंपनी मुखिया मुकेश अंबानी द्वारा कुछ बड़ी घोषणाओं की उम्मीद की जा रही है।
रिलायंस इंडस्ट्रीज के शेयरधारकों की सालाना बैठक शुक्रवार को होनी है जिसमें कंपनी मुखिया मुकेश अंबानी द्वारा कुछ बड़ी घोषणाओं की उम्मीद की जा रही है।  कंपनी की यह 37वीं सालाना आम बैठक होगी जिसमें अंबानी वित्तीय सेवा, दूरसंचार एवं बिजली जैसे नए क्षेत्रों में कंपनी के कदमों की घोषणा कर सकते हैं। विश्लेषक मानते हैं कि अंबानी प्रौद्योगिकी तथा रिलायंस इंडस्ट्रीज के विभिन्न उप्रकमों के लिए नए गठजोड़ों पर ध्यान केंद्रित करेंगे।  इसके अलावा निवेशक तथा बाजार भागीदारों को उम्मीद है कि इस बैठक से कंपनी का शेयर चढ़ सकता है। रिलायंस का शेयर पिछले कई महीनों से मंदा चल रहा है।  एक साल में रिलायंस का शेयर लगभग छह प्रतिशत टूट चुका है जबकि इस दौरान निफ्टी में सात प्रतिशत और सेंसेक्स में 11 प्रतिशत की तेजी आई है।  जानकारों के अनुसार अंबानी द्वारा की जाने वाली घोषणाओं पर न न केवल कंपनी के 36 लाख से अधिक शेयरधारकों की निगाह है बल्कि आम निवेशकों की इसमें खासी रुचि है।